CELEX: 62020CN0469
Language: mt
Date: 2020-09-29 00:00:00
Title: Kawża C-469/20: Talba għal deċiżjoni preliminari mressqa mill-Amtsgericht Nürnberg (il-Ġermanja) fid-29 ta’ Settembru 2020 – RightNow GmbH vs Wizz Air

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/7
            
         
      Talba għal deċiżjoni preliminari mressqa mill-Amtsgericht Nürnberg (il-Ġermanja) fid-29 ta’ Settembru 2020 – RightNow GmbH vs Wizz Air
      (Kawża C-469/20)
      (2021/C 9/11)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Nürnberg
      
         Partijiet fil-kawża prinċipali
      
      
         Rikorrenti: RightNow GmbH
      
         Konvenuta: Wizz Air
      
         Domanda preliminari
      
      L-Artikolu 3(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (1) għandu jiġi interpretat fis-sens li klawżola inkluża fil-klawżoli standard ta’ trasportatur bl-ajru, li ma kinitx is-suġġett ta’ negozjati individwali u li tipprovdi li kuntratt konkluż b’mod elettroniku ma’ konsumatur li għandu jiġi ttrasportat għandu jiġi suġġett għad-dritt tal-Istat Membru li fih it-trasportatur bl-ajru għandu l-uffiċċju rreġistrat tiegħu, li ma huwiex id-dritt tal-post fejn għandu r-residenza abitwali tiegħu l-konsumatur li għandu jiġi ttrasportat, hija klawżola inġusta sa fejn tqarraq bil-konsumatur billi tonqos milli tinformah li l-għażla ta’ dritt differenti skont it-tieni subparagrafu tal-Artikolu 5(2) tar-Regolament Nru 593/2008 tal-Parlament Ewropew u tal-Kunsill tas-17 ta’ Ġunju 2008 dwar il-liġi applikabbli għall-obbligazzjonijiet kuntrattwali (Ruma I) (2) hija possibbli biss b’mod limitat u ma huwiex possibbli li jintgħażel kwalunkwe dritt, iżda huma biss l-ordinamenti ġuridiċi previsti fit-tieni subparagrafu tal-Artikolu 5(2) tar-Regolament Ruma I li jistgħu jintgħażlu?
      Permezz ta’ digriet tal-Qorti tal-Ġustizzja tat-12 ta’ Novembru 2020, din il-kawża tħassret mir-Reġistru tal-Qorti tal-Ġustizzja.
      
         (1)  ĠU Edizzjoni Speċjali bil-Malti, Kapitolu 15, Vol. 2, p. 288.
      
         (2)  ĠU 2008, L 177, p. 6, rettifika fil-ĠU 2009, L 309, p. 87.